বিগ বস ৩

বিগ বস ৩ ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের তৃতীয় মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০০৯ সালের ৪ঠা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ৮৩ দিনের যাত্রা শেষে ২০০৯ সালের ২৬শে ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভিতে সম্প্রচারিত হয়েছে। ভারতীয় অভিনেতা অমিতাভ বচ্চন এই মৌসুমে প্রথমবারের মতো  উপস্থাপনা করেছেন।

১৫ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা বিন্দু দারা সিং জয়লাভ করেছেন, অন্যদিকে প্রবেশ রানা প্রথম রানার-আপ হয়েছেন। এছাড়াও পূনম ঢিল্লোঁ ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী বিন্দু দারা সিং

 স্থান  বাসিন্দা  পেশা      অবস্থা  ১  বিন্দু দারা সিং  অভিনেতা  দিন ১  দিন ৬৮   দিন ৬৯  দিন ৮৩   ২  প্রবেশ রানা  মডেল  দিন ৩২  দিন ৮৩   ৩  পূনম ঢিল্লোঁ  অভিনেত্রী  দিন ১  দিন ৮৩   ৪  বখতিয়ার ইরানী  অভিনেতা  দিন ১  দিন ৭৯   ৫  অদিতি গোবিত্রীকর  অভিনেত্রী  দিন ১  দিন ৭৫   ৬  ক্লডিয়া সিসলা  মডেল ও অভিনেত্রী  দিন ১  দিন ৬৮   ৭  রাজু শ্রীবাস্তব  কৌতুকাভিনেতা  দিন ১  দিন ৬১   ৮  রোহিত বর্মা  ফ্যাশন ডিজাইনার  দিন ১  দিন ৫৪   ৯  বিনোদ কাম্বলি  ক্রিকেটার  দিন ৩৩  দিন ৪৭   ১০  শমিতা শেট্টি  মডেল ও অভিনেত্রী  দিন ১  দিন ৪১   ১১  তানাজ ইরানি  মডেল ও অভিনেত্রী  দিন ১  দিন ৪০   ১২  ইসমাইল দরবার  সঙ্গীতশিল্পী  দিন ১  দিন ৩৩   ১৩  শার্লিন চোপড়া  মডেল ও অভিনেত্রী  দিন ১  দিন ২৬   ১৪  কামাল রশিদ খান  অভিনেতা ও পরিচালক  দিন ১  দিন ১৮   ১৫  জয়া সাওয়ান্ত  গৃহিণী  দিন ১  দিন ৫  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০০৯-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান